Aalborg Svømmeklub sikrede sig søndag det danske mesterskab i svømning for hold. Det er fjerde gang på 10 år, at den nordjyske klub vinder det danske holdmesterskab, skriver klubbens formand John Møller Larsen på Facebook. - Stort tillykke til svømmere  trænere og staben omkring holdet. Godt arbejde, skriver formanden. Aalborg Svømmeklub vandt det danske mesterskab foran Hovedstadens Svømmeklub, som var forsvarende danmarksmestre, og Sigma Swim, der vandt DM for hold i 2019 og 2020. På Facebook har Dansk Svømmeunion delt en video, hvor den nordjyske klub fejrer sejren.

Opsummering:
Aalborg Svømmeklub kan for fjerde gang på 10 år kalde sig danske holdmestre.